《阻涨》
清代·金志章

大鱼湾头水一丈，浩浩洪波鱼大上。青山两岸横绿阴，苦竹丛深鹧鸪唱。

短篷一叶冲浪来，独客倚柁心徘徊。欲思六月西湖涨，红藕黏天到处开。

作者简介：清浙江钱塘人，初名士奇，字绘卣，号江声。雍正元年举人，由内阁中书迁侍读，出为直隶口北道。工诗，与杭世骏、厉鹗齐名。性闲旷，山行终日不厌，人目为“烟霞水石间客”。有《江声草堂诗集》。